Terrori-iskusta epäiltyjä etsitään yhä Ranskassa - Ulkomaat - Uutiset - MTV.fi
Terrori-iskusta epäiltyjä etsitään yhä Ranskassa
Julkaistu 09.01.2015 05:55
(Päivitetty 09.01.2015 07:34)
Terroristien etsintä keskittyi viime yönä Villers-Cotteretsin alueelle Ranskassa.
Pariisin terrori-iskun tekijöiksi epäiltyjen veljesten etsinnät ovat jatkuneet Koillis-Ranskassa.
Uutiskanava CNN:n lähteiden mukaan poliisihelikopteri olisi mahdollisesti paikallistanut miehet metsäalueella Koillis-Ranskassa. Viranomaiset uskovat CNN:n mukaan, että miehet ovat liikkeellä jalkaisin. Ranskalaislehti Le Figaron mukaan etsinnät keskittyvät Villers-Cotteretsin alueelle. Mainos (uutinen jatkuu alla)
Aiemmin ranskalainen tv-asema kertoi, että poliisit olisivat piirittäneet epäillyt veljekset rakennukseen Crepy-en-Valois'n pikkukaupungissa. Viranomaiset eivät kuitenkaan vahvistaneet tietoa.MTV Uutisten toimittaja Aino Huilaja kertoi aamulla Pariisista, että etsinnöistä ei ole mitään varmaa tietoa.- Etsinnät ovat jatkuneet täällä koko yön. Eilisen aikana tuli useita tietoja ja havaintoja, että olisivat ryöstäneet huoltoaseman, mutta ei mitään varmistettua tietoa kuitenkaan. Monet ovat jo turhautuneita, kun 90 000 poliisin ja sotilaan operaatio ei ole saanut mitään aikaiseksi, Huilaja totesi.Picardyn alueelle Koillis-Ranskaan on julistettu korkein hälytystila.
Je Suis Charlie -paitoja tuli myyntiin eilen Pariisissa.
Ranskassa partioi kaikkialla ennätysmäärä poliiseja, myös Eiffel-tornilla Pariisissa.
Hämmästyttävät kuvat: Vuoden ikäinen tyttö "leikkii" pytonin kanssa
Suomalaispoliisi: Terroristiveljekset saatava kiinni - saattavat tappaa pakomatkallaan